વોશિંગ્ટન- અમેરિકાએ આતંકવાદને આશ્રય આપવાના મામલે ફરી એકવાર પાકિસ્તાનને ફટકાર લગાવી છે. અમેરિકાના ઉપરાષ્ટ્રપતિ માઈક પેન્સે જણાવ્યું કે, પ્રેસિડેન્ટ ડોનાલ્ડ ટ્રમ્પે પાકિસ્તાનને પોતાની જમીન ઉપરથી તાલિબાન સહિત અન્ય આતંકી સંગઠનો દ્વારા કરવામાં આવી રહેલી આતંકી પ્રવૃત્તિ પર રોક લગાવવા ચેતવણી આપી છે. ટ્રમ્પે કહ્યું કે, જો પાકિસ્તાન પોતાની જમીન ઉપર થઈ રહેલા આતંકવાદ પર કાબૂ નહીં મેળવે તો પાકિસ્તાને તેની મોટી કિંમત ચુકવવી પડશે.